ຮອງລັດຖະມົນຕີ ກະຊວງ ຮສສ ແລະ ທ່ານ ປະເດີມພອນ ສົນທະນີ ຜູ້ອຳນວຍການ ຫກປຊ, ໃຫ້ກຽດເຂົ້າຮ່ວມມີ ຫົວໜ້າກົມກວດກາ ກະຊວງ ຮສສ, ຜູ້ຕາງໜ້າກົມປະກັນສັງຄົມ, ຫົວໜ້າພະແນກ, ຮອງພະແນກ, ຫົວໜ້າສູນ, ຮອງສູນບໍລິການປະກັນສັງຄົມ ທົ່ວປະເທດ, ມີກອງເລຂາ ພ້ອມດ້ວຍພະນັກງານວິຊາການທີ່ກ່ຽວຂ້ອງເຂົ້າຮ່ວມ ລວມທັງໝົດ 77 ຄົນ.
ຈຸດປະສົງໃນການຈັດກອງປະຊຸມໃນຄັ້ງນີ້ ກໍ່ເພື່ອເປັນການປຶກສາຫາລື ແລກປ່ຽນບົດຮຽນທາງດ້ານວຽກງານວິຊາການ ແລະ ຖອດຖອນບົດຮຽນ ກ່ຽວກັບບັນດາຂໍ້ສະດວກ ແລະ ຂໍ້ຫຍຸ້ງຍາກ ໃນການຈັດຕັ້ງປະຕິບັດວຽກງານຕົວຈິງໃນສົກປີທີ່ຜ່ານມາ ທັງໃນສູນກາງ ແລະ ສູນບໍລິການ ກອງທຶນປະກັນສັງຄົມ (ສກປສ) ໃນຂອບເຂດທົ່ວປະເທດ ພ້ອມທັງຄົ້້ນຄ້ວາຫາທິດທາງການແກ້ໄຂບັນດາຂໍ້ຄົງຄ້າງຕ່າງໆ ແລະ ແຜນການຄາດໝາຍສູ້ສົນໃນສົກປີຕໍ່ໄປ. ນອກນັ້ນ ກອງປະຊຸມຍັງໄດ້ປຶກສາຫາລື ກ່ຽວກັບຄຳຖາມເຈາະຈິ້ມ ຊຶ່ງຜູ້ເຂົ້າຮ່ວມກອງປະຊຸມ ກໍ່ໄດ້ພ້ອມກັນປະກອບຄຳຄິດຄຳເຫັນຢ່າງກົງໄປກົງມາ ແລະ ຢ່າງສ້ງສັນ. ກອງປະຊຸມດັ່ງກ່າວ ດຳເນີນໄປເປັນເວລາ 2 ວັນ ຈຶ່ງສຳເລັດ.